
ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ (ЕЗФРСР)
ЕВРОПА ИНВЕСТИРА В СЕЛСКИТЕ РАЙОНИ


На 18.09.2017 г.  Образцово народно читалище „Просвета - 1908” град Златоград подписа Договор  № 21/07/2/0/00675  за отпускане на безвъзмездна финансова помощ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони” от Програмата за развитие на селските райони за периода 2014 – 2020 г., съфинансирана от ЕЗФРСР, за проект: „Вътрешен ремонт и подобряване на енергийната ефективност на сградата на Образцово народно читалище „Просвета – 1908” град Златоград – етап II”. 
Стойност на проекта е  : 390 429.17 /триста и деветдесет хиляди четиристотин двадесет и девет лева и седемнадесет стотинки/ с ДДС.
Финансираните дейности  по проекта са :
1. Дейност 1:Строително монтажни работи, които включват:
· основно обновяване на отоплителната и вентилационна инсталация на залата и сцената;
· поставяне на нова алуминиева дограма с термомост в зоната на проектната разработка показани на съответните чертежи;
· ремонтно – възстановителни дейности на репетиционна зала на първо ниво и офис секретар на второ ниво;
· подмяна на входни врати в обхвата на проектната разработка;
· оборудване на врати към зрителна зала с антипаник брави;

Конкретни ремонтни работи по помещения:
РЕПЕТИЦИОННА ЗАЛА

Репетиционната зала се намира в югозападното крило на първо ниво. Към момента пода на репетиционната зала е на нива в добро състояние. Към нея има зона оформена като бар и складови помещения на две нива. С проектната разработка се предвижда изравняване на нивото в помещението и монтаж на професионална противохлъзгаща подова настилка за танци. Радиаторите и кутиите, които са вградени ще бъдат демонтирани. Дограмата и входната врата ще бъдат сменени. В залата ще се монтират огледала по стените и предпазни парапети. Плочата между двете складови помещения ще бъде разрушена и пространството заедно с бара ще бъде оформено като съблекалня. 
Предвидено оборудване:
· Огледало. 
· Предпазен парапет.
· Професионална противохлъзгаща подова настилка за танци.

РЕМОНТНИ ДЕЙНОСТИ ПРЕДВИДЕНИ ПРИ РЕПЕТИЦИОННА ЗАЛА

	СТЕНИ

	Почистване на съществуващи стени - боя, шпакловка

	Полагане на дълбокопроникващ грунд

	Шпакловка на стени

	Грундиране и полагане на латекс - минимум 2 ръце

	Разрушаване на стена при ниша за оформяне на съблекалня

	ПОД

	Изравняване на под - пълнеж инертен материал

	Изравняване на под - изравнителна цименто-пясъчна замазка

	Доставка и монтаж на ПВЦ настилка, включително саморазливна настилка и бетон контакт

	Доставка и монтаж на PVC - первази

	Разрушаване на плоча при ниша за оформяне на съблекалня

	ТАВАН

	Почистване на таван - боя, шпакловка

	Полагане на дълбокопроникващ грунд

	Шпакловка на таван

	Грундиране и полагане на латекс - мин. 2 ръце

	ДРУГИ

	Облицовка с огледала по стена - 240/200 см

	Парапети стенни - двойни с дължина 2.5 м



РЕМОНТНИ ДЕЙНОСТИ ПРЕДВИДЕНИ ПРИ ОФИС СЕКРЕТАР

На второ ниво за помещението - офис – секретар се предвижда шпакловка и полагане на латекс по стени и тавани и монтаж на ламиниран паркет по под. 
ОФИС СЕКРЕТАР

	СТЕНИ

	Почистване на съществуващи стени - боя, шпакловка

	Полагане на дълбокопроникващ грунд

	Шпакловка на помещения

	Грундиране и полагане на латекс - минимум 2 ръце

	ПОД

	Изравняване на съществуваща настилка - гранитогрес

	Доставка и монтаж на ламиниран паркет - 0.5 см подложка

	Доставка и монтаж на PVC - первази

	ТАВАН

	Почистване на таван - боя, шпакловка

	Полагане на дълбокопроникващ грунд

	Шпакловка на помещения

	Грундиране и полагане на латекс - мин. 2 ръце


ТЕХНИЧЕСКИ ПОКАЗАТЕЛИ :

Застроена площ (ЗП) – 1720 м2
Разгъната застроена площ (РЗП) – 3590 м2
Площ на покрива – 1995 м2
Площ на проектната разработка: 1214.80 м2
Забележка: В обхвата на зрителна зала – 821,40 м2 -  се изпълняват  само дейности за осигуряване на Вентилация и климатизация на помещението.

КЛИМАТИЗАЦИЯ

Съществуващата вентилация на обекта обслужваща зрителната зала и сцената е частично демонтирана, с компрометирани изолации, кородирали въздуховоди и укрепваща конструкция. 
Съществуващата въздухообработваща централа е енергийно неефективна и амортизирана. Предвижда се демонтажа на съществуващата вентилационна инсталация и инсталирането на нова. 
За зрителната зала и сцената е предвидено топловъздушно отопление и   охлаждане посредством климатични камери, монтирани в сутерена на сградата.
За репетиционната зала е предвидено поддържане на микроклимата посредством вентилаторни конвектори за висок стенен монтаж работещи на отопление и охлаждане, свързани към термопомпени външни агрегати на директно изпарение – инверторни сплит системи. Връзката между вътрешните и външните тела се осъществява посредством медни тръби с положена топлинна изолация от микропореста гума с дебелина 9 мм. Външните тела се монтират на терен на югозападната фасада на сградата. Типоразмерът на системите, размерите и трасетата на медните тръби са посочени на чертежите. Кондензът от вътрешните тела се отвежда посредством PVC тръби, вкопани в стените и се зауства към съществуващата канализация на санитарните възли на същия етаж.
ВЕНТИЛАЦИЯ
Съществуващата вентилация на обекта обслужваща зрителната зала и сцената е частично демонтирана, с компрометирани изолации, корозирали въздуховоди и укрепваща конструкция. Съществуващата въздухообработваща централа е енергийно неефективна и амортизирана. Предвижда се демонтаж на съществуващата вентилационна инсталация и инсталирането на нова. 
НИ/СИ-1 и НИ/СИ-2
Вентилационната инсталация ще се състои от две идентични въздухообработващи централи /секционни климатични камери/ за дебит по 11 250 m³/h всяка, монтирани в сутерена на сградата. Въздухообработващите централи се състоят от:
· Секция филтърна – джобен филтър клас G4;
· Секция смесителна универсална с 2 броя многополопаткови регулиращи клапи;
· Секция филтърна – джобен филтър G7;
· Секция на директно изпарение с номинални мощности – Qот = 108kW; Qохл= 96kW;
· Секция капкоуловителна;
· Секция вентилаторна /нагнетателна/;
· V=11 250m³/h; H=450 Pa;
· Секция шумозаглушителна – 5 бр. кулиси с дебелина на кулисата 100 мм;
Пресният въздух за всяка въздухообработваща централа е с дебит 3 750 m³/h	 а рециркулационния с дебит 7 500 m³/h. Отоплителната/охладителната секция на директно изпарение се свързва към климатична инсталация на директно изпарение. Връзката между външното тяло на термопомпения агрегат и отоплителната секция на директно изпарение се осъществява посредством медни тръби с положена топлинна изолация от микропореста гума с дебелина 9 мм. Пресният въздух се засмуква посредством въздуховоди от стоманена поцинкована ламарина от покрива на сградата. Рециркулационния въздух се засмуква през декоративни съществуващи решетки в залата. Част от пресния въздух се подава под седалките, а останалият през съществуващи вънтилационни отвори разположени над прожекционната. Съществуващите трасета се запазват. Всички въздуховоди са нови и с положена топлинна изолация от минерална вата с дебелина 50 мм, едностранно каширана с алуминиево фолио.
СИ-1* и СИ-2*
Изхвърлянето на отработения въздух се осъществява посредством две идентични секционни камери и въздуховоди от стоманена поцинкована ламарина над покрива на сградата. Камерите са за външен монтаж и се вонтират на покрива на сградата. Всяка камера се състои от: 
· Секция филтърна – джобен филтър клас G4;
· Секция шумозаглушителна с 3 бр. кулиси с дебелина на кулисата 100 мм;
· Секция вентилаторна /смукателна/;
· V=3 750 m³/h; H=300 Pa;
· Nел= 0.55 kW/230 V;

Отработеният въздух се засмуква от зоната на сцената през вентилационни решетки като за въздуховодите се използват съществуващите трасета.
Общи технически изисквания:
Тръбната мрежа отстои на 1 м от неизолирани и на 0,5 м от изолирани ел. проводници.
Тръбната мрежа от медни тръби се топлоизолира с Изогоматерм с б = 9 мм.
Слез приключване на монтажа на готовата климатична инсталация се прави 72 часова проба.
Всички двигатели и ел. съоръжение да бъдат заземени и занулени
ВиК
При ремонтните дейности  не се предвижда извършаването на строително – монтажни работи, които да засягат съществуващите санитарни възли и външни ВиК връзки. 
ЕЛЕКТРО
Предмет на проектиране е захранване на новопроектираната ОВК инсталация. На приложените чертежи е отразено кои съоръжения ще бъдат захранени, както и типа кабели и електрическа мощност и напрежение на машините. В проектната документация не е предвидено изцяло подмяна на съществуващите електрически табла. Към настоящия момент, новите съоръжения ще се захранят с кабели СВТ от съществуващи табла, като само комутационната апаратура на новите токови кръгове ще се подмени. Захранващите кабели ще се положат открито по таван със скоби, а където има достъп на хора ще бъдат положени в тръба под мазилка.
2. Дейност 2: Разходи за изготвяне на технически проект.
3. Дейност 3: Разходи за осъществяване на авторски надзор.
4. Дейност 4: Разходи за осъществяване на Независим строителен надзор по време на строителството.
5. Дейност 5: Разходи за консултантски услуги за управление на проекта.

Срокът за извършване на инвестицията и подаване на заявка за окончателно плащане е 36 месеца от датата на подписване на договора за предоставяне на финансова помощ.

Проектът се осъществява с финансовата подкрепа на Програмата за развитие на селските райони за периода 2014-2020 г. (ПРСР), съфинансирана от Европейския земеделски фонд за развитие на селските райони (ЕЗФРСР)

